Vincent Nsengiyumva

Vincent Nsengiyumva (Rwaza, 1936ko otsailaren 10a – Kabgayi, 1994ko ekainaren 7a) ruandar elizgizon katolikoa izan zen. 1973tik 1976ra Nyundoko apezpikua izan zen, eta 1976tik hil zen arte Kigaliko artzapezpikua.

 Bizitza 
Vincent Nsengiyumva Rwazan jaio zen 1936an eta 1966ko ekainaren 18an apaiztu zen.

1973ko abenduaren 17an Paulo VI.a aita santuak Nyundoko apezpiku izendatu zuen Aloys Bigirumwamiren ordez. 1974ko ekainaren 2an Laurean Rugambwa kardinalak apezpiku ordenatu zuen Nyundoko katedralean. Ecce Adsum leloa hautatu zuen. 1976ko apirilaren 10ean Kigaliko artzapezpiku bilakatu zen.

Demokrazia eta Garapenerako Mugimendu Errepublikano Nazionaleko batzorde zentraleko presidente izan zen hamalau urtez, 1990ean Vatikanoko Kuriak esku hartu zuen arte, politikatik alde egiteko aginduz.

Juvénal Habyarimana presidentearen lagun mina zen eta haren erretratua zuen txapa zeraman meza ematean. Agathe Habyarimana lehen damaren kontzientziako gidaria zen. Tutsiei Ruandako genozidioa probokatzea leporatu zien, eta apaiz tutsien zerrenda Interahamweko miliziei eman zien.

1994ko ekainaren 7an, 58 urte zituela, Kabgayiko elizatik gertu hil zuten bi apezpiku, hamar apaiz eta haur batekin batera.

 Ondorengotza apostolikoa 

 Erreferentziak 

 Kanpo estekak 

Kategoria:Ruandako apezpikuak
Kategoria:Ruandako katolikoak
Kategoria:Paulo VI.ak izendatutako apezpikuak
Kategoria:Artzapezpikuak
Kategoria:1994ko hilketak
Kategoria:Ruandako genozidioan hildakoak